छूने भी नहीं दे रहे, मोलभाव न करने की हिदायत; अखिलेश बोले- भाजपा Z+ सिक्योरिटी दे
वाराणसी में एक सब्जी विक्रेता ने टमाटर लूट से बचने के लिए बाउंसरों की तैनाती कर दी है। जो भी ग्राहक टमाटर को छूने की कोशिश कर रहा है, उसका हाथ पकड़कर झटक दे रहे हैं। वहीं, लोगों को हिदायत दे रहे हैं कि टमाटर
प्रयागराज में टमाटर लूट की घटना के बाद वाराणसी में एक सब्जी व्यापारी के दुकान पर बाउंसर तैनात कर दिए गए। बाउंसर ग्राहक को टमाटर छूने तक नहीं दे रहे हैं। इतना ही नहीं, टमाटर छूने की कोशिश करने पर ग्राहकों का हाथ पकड़कर झटक दे रहे हैं।
लोगों को हिदायत भी दे रहे हैं कि टमाटर लेने से पहले पैसे दें और मोलभाव न करें। टमाटर और मिर्च को हाथ न लगाएं। इसका वीडियो भी सामने आया है, जो सोशल मीडिया पर वायरल हो रहा है।
उधऱ, सपा प्रमुख अखिलेश यादव ने ट्वीट कर कहा कि भाजपा टमाटर को Z प्लस सिक्योरिटी दे। 1 बाउंसर को 1 हजार रुपए पर हायर किया गया है। मामला सामने आने के बाद जिला प्रशासन के जांच के लिए एक टीम भी बनाई है।
सपा कार्यकर्ता ने लगाए बाउंसर
दरअसल, सपा कार्यकर्ता अजय फौजी ने लंका के एक सब्जी दुकान पर बाउंसरों की तैनाती की है। अजय ने कहा कि बढ़ती महंगाई से टमाटर गुस्से से लाल हुआ जा रहा है। टमाटर लुटेरे पूरे देश-प्रदेश में काफी एक्टिव हैं। लाखों का टमाटर लूट लिया जा रहा है।
उन्होंने कहा, "टमाटर दबंगों की फौज बढ़ती जा रही है। हमारे पास भी 20 किलो टमाटर का स्टॉक है। आखिर इसकी सुरक्षा कैसे करें। बस इसलिए, मैंने चोरी-चकारी से बचने के लिए दो बाउंसरों को हायर किया है।" ये बाउंसर अजय फौजी की भी पूरी सुरक्षा कर रहे हैं।
दुकान पर लगाए हिदायती पोस्टर
टमाटर की दुकान पर कई पोस्टर भी लगाए गए हैं। इन पोस्टरों से कस्टमर को हिदायत दी गई है कि कृपया मिर्च और टमाटर को न छूएं। पहले पैसा फिर टमाटर। सपा कार्यकर्ता अजय फौजी ने कहा कि बाजार में टमाटर 160 रुपए किलो के भाव से बिक रहा है। यहां ग्राहक अब 1-2 टमाटर पर आ गए हैं। मोदी सरकार का क्या इरादा है, जनता समझने में नाकाम है।
अब प्रयागराज की घटना पढ़िए... 
झूसी थाना क्षेत्र के कुसमीपुर गांव में दो दिन पहले संतोष देवी की दुकान पर एक युवक 10 रुपए का टमाटर लेने आया। महिला दुकानदार ने 10 रुपए का टमाटर देने से इनकार कर दिया। युवक को बताया गया कि टमाटर का भाव 120 रुपए प्रति किलो हो गया है। इसलिए 10 रुपए का टमाटर नहीं दिया जा सकता।
10 रुपए का टमाटर नहीं मिलने से युवक भड़क गया और महिला दुकानदार के साथ गाली गलौज करने लगा। कुछ देर बाद दबंग ने दुकान पर साथियों को बुला लिया। विवाद बढ़ता देख परिजन महिला के समर्थन में जुट गए। आरोप है कि दबंग महिला दुकानदार समेत परिजनों की पिटाई कर चार किलो टमाटर जबरन ले गए। पीड़िता ने झूसी थाने में मामले की शिकायत की थी।
इस लिंक को भी पढ़ें...
किसानों ने 1 रुपए किलो बेचा, अब कीमत 100 पार:टमाटर की किल्लत के लिए सिर्फ बारिश जिम्मेदार नहीं; जानिए असली वजहें
19 मई 2023 की खबर है। नासिक की कृषि उपज मंडी में किसान अपने टमाटर बेचने पहुंचे। मंडी में टमाटर की बोली 1 रुपए प्रति किलो लगी। कई किसान मंडी में बेचने की बजाय टमाटर वहीं सड़क पर फेंक कर चले गए। पढ़ें पूरी खबर...